צחי הלוי

צחי הלוי (נולד ב-12 במרץ 1975) הוא שחקן ומוזיקאי ישראלי. זוכה פרס אופיר לשחקן המשנה הטוב ביותר לשנת 2013 על תפקידו בסרט "בית לחם". הלוי נולד בפתח תקווה. עד גיוסו לצבא התגורר במדינות שונות בשל עבודתו של אביו במוסד. מכיוון שמשפחתו התגוררה אז בשליחות מחוץ לישראל, הוא התגייס לצה"ל כחייל בודד. את שירותו עשה ביחידת שמשון ומאוחר יותר, כקצין בדובדבן. משנת 1999 הלוי חבר בהרכב המוזיקלי "מיומנה". הוא התפרסם לראשונה בשנת 2012 כאשר התמודד בעונה הראשונה של תוכנית המציאות המוזיקלית "The Voice ישראל" בערוץ 2 של רשת, בנבחרת של שלומי שבת. הלוי אומנם העפיל עד לגמר התוכנית, אך נופה בסיבוב השני של הגמר הגדול. לאחר ההשתתפות בתוכנית החל לעבוד על אלבום הבכורה "כיוונים", שראה אור בשנת 2012, וכלל את הסינגלים "האחת" ו"החיילים רצים". בשנת 2013 השתתף בפרויקט "מעמק עכור לפתח תקווה" לכבוד חגיגות 135 שנה לפתח תקווה שיזם אריה ימיני, במסגרתו הלחין ושר את השיר "מעמק עכור" של המשוררת פנינה אליאני-שורוק. בשנת 2014 כתב את המילים וביצע את השיר "Petit Roi" בצרפתית שהולחן על ידי עידן רייכל במסגרת שיתוף הפעולה שלו עם הרכב הפרויקט של עידן רייכל. ב-21 ביוני 2015 הוציא סינגל – קאבר של השיר הערבי "תַמַלִי מַעַאכּ" (تملي معاك; ביצוע במקור – עמר דיאב, לחן – שריף), שביצע לפני כן גם במהלך צילומי הסדרה "פאודה". באפריל 2016 פרסם את הסינגל "חיבוק אחד נוסף", מתוך הפרויקט "משא הגעגועים", המוקדש כולו לדור ניצולי השואה. ב-1 במרץ 2024 הוציא הלוי ביחד עם נדב יעיש ואיתן חיניץ, חיילי מילואים של יחידת דובדבן, גרסת כיסוי לשיר "בלי לומר מילה" מתוך האלבום "מחכים למשיח" של שלום חנוך. על היוזמה לביצוע השיר סיפר הלוי: ”הרעיון הזה קם מתוך מקום של להנציח את זכרם של אחינו שנפלו. הוא מדבר על הרגע הזה של לקום, לעזוב את הכול ולצאת אל הלא נודע”. במהלך השנים שיחק הלוי במספר סרטים, סדרות והצגות. בשנת 2012 השתתף במופע "איש חסיד היה", מופע בשיתוף של תיאטרון חיפה הוא שיחק בתיאטרון הבימה במחזות הזמר "שלמה המלך ושלמי הסנדלר" ו"טקסי". בשנת 2013 שיחק בסרט הקולנוע "בית לחם", שזכה בפרס סרט הקולנוע הטוב ביותר בטקס פרס אופיר 2013. בסרט זה גילם את דמותו של רזי, וזכה על תפקיד זה בפרס אופיר לשחקן המשנה הטוב ביותר. בשנת 2014 שודרה ב-HOT3 סדרת הדרמה "מתים לרגע", שבה הוא שיחק את דמותו של שלומי דדון, לצד אגם רודברג, יובל סגל ועוד. באותה שנה, החל לשחק גם בסדרת המתח של HOT3 "בתולות", בתפקיד חיים טולדנו, לצידם של מגי אזרזר וששון גבאי. בשנים 2015–2018 שיחק בתור נאור בסדרה "פאודה" של yes, בשתי עונותיה הראשונות. בנוסף ב-2015–2018 השתתף בתפקיד לירון חרירי בסדרה "המדרשה". בהמשך שיחק בסרט הקולנוע "המילים הטובות" של שמי זרחין, ובמחזמר "הזמיר" פרי עטו של נועם חורב. בשנת 2016 שיחק בסדרת הטלוויזיה "בני ערובה" בערוץ 10. בשנת 2017 החל לשחק בסדרה הדרמה "פולמון" בהוט בידור ישראלי. ב-2018 השתתף בסרט "בית בגליל". ובסרט הבריטי-אמריקאי "מריה מגדלנה" בכיכובה של רוני מארה. כיכב בסרט הקולנוע הסאטירי "המוסד" של אלון גור אריה, בתור הסוכן גיא מורן, שיצא לאקרנים בקיץ 2019. ב-2019 שיחק גם בקומדיה "אול אין", בדרמה "הד", וכן בסרטם של חנן סביון וגיא עמיר "מחילה". שיחק גם בסרט המלחמה האמריקאי "ג'ארהד: חוק השבות", שצולם בחלקו בישראל לצידם של רוברט פטריק ואמורי נולסקו והישראלים יעל איתן, אורי פפר ולירון לבו. כמו כן שיחק בסרט "הסוסיתא של הרצל". בשנת 2019 השתתף בסדרת הנוער "פוראבר" בתור ניקולא גלסאז' אשר שודרה בערוץ TeenNick למנויי הוט, באותה שנה גילם את השוטר גבריאל בסדרה "ביום שהאדמה רעדה" בקשת 12, לצד שלום מיכאלשווילי ונדב נייטס. ביולי 2019 החל לככב בתפקיד ניק במחזמר "פלאשדאנס", המוצג בתיאטרון תל אביב. בשנת 2020 גילם את שלומי אלון, בעלה של אתי אלון, במיני-סדרה "אתי אלון - האישה שגנבה 250 מיליון" בקשת 12, ומבוססת על פרשת המעילה בבנק למסחר. באותה שנה השתתף בשעשועון הריאליטי "הזמר במסכה", בתור התרנגול, וסיים במקום הראשון. בנוסף ב-2020, החל לשמש כפרזנטור וכדוגמן של רשת האופנה הישראלית "GOLF", לצד יעל גולדמן. בשנים 2021–2023 שיחק בתפקיד אלון שנהב, קצין בילוש בסדרת הדרמה-מתח "השוטרים" בקשת 12, המבוססת על פרשת השוטרים הנוקמים. באותה שנה שיחק בתפקיד עמוס אבוקסיס בסדרה הסאטירה "מותק בול באמצע" בכאן 11. באפריל החל לשחק בתפקיד קובי פליסיאן בסדרה "ישמח חתני". ביוני באותה השנה החל לשחק גם בעונה השנייה של הסדרה "פמת"א" של תאגיד השידור. בשנת 2023 שיחק בסרט הפעולה האמריקאי "המהנדס" (אנ') של הבמאי הישראלי דני א. אביכזר. נישא לראשונה לרקדנית והכוריאוגרפית הישראלית-קנדית אונה הולברוק, ולהם בן משותף. ב-10 באוקטובר 2018 נישא בשנית לאשת התקשורת הערבייה-ישראלית לוסי אהריש; לאחר כארבע שנות זוגיות, שנשמרה בסוד מחשש להתנכלויות גזעניות משני הצדדים: מצידו של משפחת הלוי (ראו: התבוללות), ובפרט מהצד של משפחתה של אהריש (ראו: רצח על כבוד המשפחה). במרץ 2021 נולד בנם הבכור, ואהריש סיפרה שהם בחרו לרשום אותו כ"ללא-דת". מאז סוף שנות ה-90, הוא מתגורר בתל אביב. הלוי מתנדב בעמותה התומכת ביחידה שבה עשה את שירותו הצבאי, דובדבן. מדיה וקבצים בנושא צחי הלוי בוויקישיתוף צחי הלוי, ברשת החברתית פייסבוק צחי הלוי, ברשת החברתית אקס (טוויטר) צחי הלוי, ברשת החברתית אינסטגרם צחי הלוי, במיזם "אישים" לתיעוד היצירה הישראלית צחי הלוי, במסד הנתונים הקולנועיים IMDb (באנגלית) צחי הלוי, באתר "אידיבי", מאגר הידע העברי לקולנוע ישראלי ועולמי צחי הלוי, באתר ספר הקולנוע הישראלי צחי הלוי, באתר שירונט צחי הלוי, דף שער בספרייה הלאומית צחי הלוי, באתר MOOMA (בארכיון האינטרנט) צחי הלוי, בארכיון הבימה חגי מטר, מה הסיפור של צחי הלוי, הפינליסט המפתיע של The Voice?, באתר nrg‏, 31 במרץ 2012 ציפי שוחט, צחי הלוי משאיר את "דה וויס" מאחור, באתר הארץ, 15 בנובמבר 2012 סמדר שילוני, צחי הלוי: "אנשי שב"כ אמרו שיש לי יכולות", 28 בנובמבר 2014 יובל אראל, צחי הלוי שומר על הכיוון, בבלוג של יובל אראל, 15 בדצמבר 2014 דרור גלוברמן, אנשים, ‏מסתערב: מה עשה צחי הלוי במצרים?, באתר ‏מאקו‏, 19 במרץ 2015 נדב שהרבני, לא צריך פסיכולוג: צחי הלוי מגלה איך הוא שומר על בריאות הגוף והנפש, באתר Xnet‏, 13 ביולי 2015 דניאל שירין, צחי הלוי: "חשוב שישראלים ילמדו ערבית", באתר הארץ, 7 באוגוסט 2015 יואב בירנברג, אף פעם לא מאוחר, באתר "ידיעות אחרונות", 15 בפברואר 2017 סמדר שיר, "כבר אין לי חלומות, מפני שקיבלתי הזדמנות לחיות את החלום", באתר "ידיעות אחרונות", 29 באוקטובר 2017 אינה טוקר, צחי הלוי: "מי אמר שאני שמאלני?", 18 באפריל 2019 אילן לוקאץ', ‏"לא הסתרנו את הזוגיות מתוך פחד", באתר ‏מאקו‏, 22 ביוני 2019 גלית ואילנית, ‏צחי הלוי על הזוגיות עם לוסי אהריש: "שנינו הולכים עם האמת שלנו", באתר ‏מאקו‏, 18 באוקטובר 2019 רתם איזק, בתפקיד האב, באתר "ידיעות אחרונות", 25 ביוני 2021 אסף נבו, ‏קצין המסתערבים שהפך לרקדן שר על חיילים, באתר ‏מאקו‏, 8 באוגוסט 2011 דנה ספקטור, לוסי אהריש: "יכול להיות שהתפקיד שלי בתקשורת המיינסטרימית נגמר", באתר ynet, 30 בדצמבר 2023 Dan Ziv Software Solutions - www.danziv.net, פטיפון - צחי הלוי - מעמק עכור, באתר פטיפון דורית אסרף מזרחי, צחי הלוי לכאן רשת ב: "לוסי ואני נמשיך להיאבק על מה שנראה לנו נכון", באתר כאן – תאגיד השידור הישראלי, 17 במרץ 2024 "השוטרים": סדרת הדרמה החדשה של במאי 'פאודה', באתר "סרוגים", 14 בינואר 2021 מערכת ערב טוב עם גיא פינס, ‏מזל טוב: החתונה הסודית של לוסי אהריש וצחי הלוי, באתר ‏מאקו‏, 10 באוקטובר 2018 חדשות 2, ‏חזן יצא נגד אהריש - הגולשים זעמו, באתר ‏מאקו‏, 10 באוקטובר 2018 מערכת TMI, ‏הורים טריים: צחי הלוי ולוסי אהריש הביאו לעולם את בנם הבכור, באתר מעריב אונליין, 3 במרץ 2021 דנה ספקטור, לוסי אהריש: "יכול להיות שהתפקיד שלי בתקשורת המיינסטרימית נגמר", באתר ynet, ‏2021-04-16 (ארכיון) איזה לאום מופיע בתעודה הלידה של אדם אהריש הלוי? אמו לוסי חושפת, באתר כיפה, ‏2021-04-16 מ"פאודה" למילואים: צחי הלוי מספר איך הציל עם צוות לוחמים משפחה מכפר עזה, סרטון בערוץ "חדשות 13", באתר יוטיוב (אורך: 07:11), אוקטובר 2023